CELEX: 62012CA0061
Language: da
Date: 2014-03-20 00:00:00
Title: Sag C-61/12: Domstolens dom (Femte Afdeling) af 20. marts 2014 — Europa-Kommissionen mod Republikken Litauen (Traktatbrud  — registrering af motorkøretøjer  — artikel 34 TEUF og 36 TEUF  — direktiv 70/311/EØF  — direktiv 2007/46/EF  — højrekørsel i en medlemsstat  — forpligtelse til i personkøretøjer, hvis styreapparat er anbragt i højre side, at flytte dette til køretøjets venstre side med henblik på registrering)

12.5.2014   
            
            
               DA
            
            
               Den Europæiske Unions Tidende
            
            
               C 142/4
            
         Domstolens dom (Femte Afdeling) af 20. marts 2014 — Europa-Kommissionen mod Republikken Litauen
   (Sag C-61/12) (1)
   
   ((Traktatbrud - registrering af motorkøretøjer - artikel 34 TEUF og 36 TEUF - direktiv 70/311/EØF - direktiv 2007/46/EF - højrekørsel i en medlemsstat - forpligtelse til i personkøretøjer, hvis styreapparat er anbragt i højre side, at flytte dette til køretøjets venstre side med henblik på registrering))
   2014/C 142/04
   Processprog: litauisk
   
      Parter
   
   
      Sagsøger: Europa-Kommissionen (ved A. Steiblytė, G. Wilms og G. Zavvos, som befuldmægtigede)
   
      Sagsøgt: Republikken Litauen (ved D. Kriaučiūnas og R. Krasuckaitė, som befuldmægtigede)
   
      Intervenienter til støtte for den anden part i sagen: Republikken Estland (ved M. Linntam, som befuldmægtiget), Republikken Letland (ved I. Kalniņš og A. Nikolajeva, som befuldmægtigede) og Republikken Polen (ved B. Majczyna og M. Szpunar, som befuldmægtigede)
   
      Sagens genstand
   
   Traktatbrud — tilsidesættelse af artikel 34 TEUF, artikel 2a i Rådets direktiv 70/311/EØF af 8. juni 1970 om tilnærmelse af medlemsstaternes lovgivning om styreapparater for motordrevne køretøjer og påhængskøretøjer dertil, og artikel 4, stk. 3 i Europa-Parlamentets og Rådets direktiv 2007/46/EF af 5. september 2007 om fastlæggelse af en ramme for godkendelse af motorkøretøjer og påhængskøretøjer dertil samt af systemer, komponenter og separate tekniske enheder til sådanne køretøjer (Rammedirektiv) — national lovgivning, der forbyder registrering af nye personkøretøjer med rattet i højre side, uanset at disse køretøjer overholder de krav, der er fastsat i rammedirektivet og særdirektiverne — afslag på registrering af personkøretøjer med rattet i højre side, som tidligere er blevet registreret i en anden medlemsstat
   
      Konklusion
   
   
               1)
            
            
               Republikken Litauen har tilsidesat sine forpligtelser i henhold til artikel 2a i Rådets direktiv 70/311/EØF af 8. juni 1970 om tilnærmelse af medlemsstaternes lovgivning om styreapparater for motordrevne køretøjer og påhængskøretøjer dertil, artikel 4, stk. 3, i Europa-Parlamentets og Rådets direktiv 2007/46/EF af 5. september 2007 om fastlæggelse af en ramme for godkendelse af motorkøretøjer og påhængskøretøjer dertil samt af systemer, komponenter og separate tekniske enheder til sådanne køretøjer (Rammedirektiv) og artikel 34 TEUF, idet den har forbudt registrering af personkøretøjer, hvis rat er monteret i højre side, og/eller inden registreringen kræver, at et rat, der er anbragt i højre side i nye personkøretøjer eller i personkøretøjer, der tidligere har været registreret i en anden medlemsstat, flyttes til køretøjets venstre side.
            
         
               2)
            
            
               Republikken Litauen betaler sagens omkostninger.
            
         
               3)
            
            
               Republikken Estland, Republikken Letland og Republikken Polen bærer deres egne omkostninger.
            
         
      (1)  EUT C 118 af 21.4.2012.